CELEX: 62014FA0112
Language: el
Date: 2015-07-16 00:00:00
Title: Yπόθεση F-112/14: Απόφαση του Δικαστηρίου Δημόσιας Διοίκησης (πρώτο τμήμα) της 16ης Ιουλίου 2015 — EJ κατά Επιτροπής (Υπαλληλική υπόθεση — Υπάλληλοι — Μεταρρύθμιση του ΚΥΚ — Κανονισμός 1023/2013 — Τύποι θέσης — Μεταβατικοί κανόνες για την κατάταξη σε τύπο θέσης — Άρθρο 30, παράγραφος 2, του παραρτήματος XIII του ΚΥΚ — Γλωσσομαθείς υπάλληλοι διοίκησης βαθμού AD 13 της νομικής υπηρεσίας της Επιτροπής — Κατάσταση των «νομικών συμβούλων» και των «μελών της νομικής υπηρεσίας» — Ρυθμίσεις για την πρόσβαση στον βαθμό AD 13 υπό το κράτος ισχύος του ΚΥΚ του 2004 — Προαγωγή δυνάμει του άρθρου 45 του ΚΥΚ — Διορισμός κατ' εφαρμογήν του άρθρου 29, παράγραφος 1, του ΚΥΚ — Τοποθέτηση στους τύπους θέσης «σύμβουλος ή ισοδύναμη θέση» και «διοικητικός υπάλληλος υπό μεταβατικό καθεστώς» — Βλαπτική πράξη — Έννοια των «σημαντικών ευθυνών» — Έννοια των «ειδικών ευθυνών» — Ίση μεταχείριση — Δυνατότητα εξέλιξης στον βαθμό AD 14 — Δικαιολογημένη εμπιστοσύνη — Αρχή της ασφάλειας δικαίου)

24.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/51
            
         Απόφαση του Δικαστηρίου Δημόσιας Διοίκησης (πρώτο τμήμα) της 16ης Ιουλίου 2015 — EJ κατά Επιτροπής
   (Yπόθεση F-112/14) (1)
   
   ((Υπαλληλική υπόθεση - Υπάλληλοι - Μεταρρύθμιση του ΚΥΚ - Κανονισμός 1023/2013 - Τύποι θέσης - Μεταβατικοί κανόνες για την κατάταξη σε τύπο θέσης - Άρθρο 30, παράγραφος 2, του παραρτήματος XIII του ΚΥΚ - Γλωσσομαθείς υπάλληλοι διοίκησης βαθμού AD 13 της νομικής υπηρεσίας της Επιτροπής - Κατάσταση των «νομικών συμβούλων» και των «μελών της νομικής υπηρεσίας» - Ρυθμίσεις για την πρόσβαση στον βαθμό AD 13 υπό το κράτος ισχύος του ΚΥΚ του 2004 - Προαγωγή δυνάμει του άρθρου 45 του ΚΥΚ - Διορισμός κατ' εφαρμογήν του άρθρου 29, παράγραφος 1, του ΚΥΚ - Τοποθέτηση στους τύπους θέσης «σύμβουλος ή ισοδύναμη θέση» και «διοικητικός υπάλληλος υπό μεταβατικό καθεστώς» - Βλαπτική πράξη - Έννοια των «σημαντικών ευθυνών» - Έννοια των «ειδικών ευθυνών» - Ίση μεταχείριση - Δυνατότητα εξέλιξης στον βαθμό AD 14 - Δικαιολογημένη εμπιστοσύνη - Αρχή της ασφάλειας δικαίου))
   (2015/C 279/64)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: EJ (εκπρόσωπος: S. Orlandi, δικηγόρος)
   
      Καθής: Ευρωπαϊκή Επιτροπή (εκπρόσωποι: J. Currall, C. Ehrbar και G. Gattinara)
   
      Παρεμβαίνον υπέρ της καθής: Συμβούλιο της Ευρωπαϊκής Ένωσης (εκπρόσωποι: M. Bauer και M. Veiga)
   
      Αντικείμενο
   
   Αίτημα για την ακύρωση των αποφάσεων της ΑΔΑ να κατατάξει τους προσφεύγοντες, σύμφωνα με τους νέους κανόνες περί εξέλιξης της σταδιοδρομίας και περί προαγωγών που ισχύουν μετά τη μεταρρύθμιση του Κανονισμού Υπηρεσιακής Κατάστασης των υπαλλήλων της 1ης Ιανουαρίου 2014, στον τύπο θέσης του «κύριου υπαλλήλου διοίκησης υπό μεταβατικό καθεστώς» και να τους στερήσει, κατ’ αυτούς, από τη δυνατότητα προαγωγής τους στον βαθμό AD 14, στη συνέχεια δε να διαπιστώσει τον παράνομο χαρακτήρα του άρθρου 30 § 3 του παραρτήματος XIII του ΚΥΚ.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει τις ατομικές αποφάσεις, ως αυτές συγκεκριμενοποιήθηκαν με μνεία μεταγενέστερη της 1ης Ιανουαρίου 2014 στους ηλεκτρονικούς ατομικούς φακέλους των προσφευγόντων, οι οποίες εκδόθηκαν από την αρμόδια για τους διορισμούς αρχή της Ευρωπαϊκής Επιτροπής και αφορούν τοποθέτηση του EJ και των λοιπών προσφευγόντων, των οποίων τα ανωνυμοποιημένα στοιχεία περιλαμβάνονται σε παράρτημα, σε θέση εργασίας στην Ευρωπαϊκή Επιτροπή με τίτλο «κύριος διοικητικός υπάλληλος υπό μεταβατικό καθεστώς» που αντιστοιχεί στον τύπο θέσης του ΚΥΚ «υπάλληλος υπό μεταβατικό καθεστώς».
            
         
               2)
            
            
               Καταδικάζει την Ευρωπαϊκή Επιτροπή στα δικαστικά έξοδά της και στα έξοδα με τα οποία επιβαρύνθηκαν ο EJ και οι λοιποί προσφεύγοντες των οποίων τα ανωνυμοποιημένα στοιχεία περιλαμβάνονται σε παράρτημα.
            
         
               3)
            
            
               Το Συμβούλιο της Ευρωπαϊκής Ένωσης φέρει τα δικαστικά έξοδά του.
            
         
      (1)  ΕΕ C 26 της 26.01.2015, σ. 47.